CELEX: C2004/239/26
Language: fi
Date: 2004-09-25 00:00:00
Title: Yhteisöjen ensimmäisen oikeusasteen tuomioistuimen tuomio, 8 päivänä heinäkuuta 2004, asiassa T-50/00, Dalmine SpA vastaan Euroopan yhteisöjen komissio (Kilpailu — Kartellit tai muut yhteisjärjestelyt — Saumattomien teräsputkien markkinat — Rikkomisen kesto — Sakko)

25.9.2004   
            
            
               FI
            
            
               Euroopan unionin virallinen lehti
            
            
               C 239/13
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   8 päivänä heinäkuuta 2004,
   asiassa T-50/00, Dalmine SpA vastaan Euroopan yhteisöjen komissio (1)
   
   (Kilpailu - Kartellit tai muut yhteisjärjestelyt - Saumattomien teräsputkien markkinat - Rikkomisen kesto - Sakko)
   (2004/C 239/26)
   Oikeudenkäyntikieli: italia
   Asiassa T-50/00, Dalmine SpA, kotipaikka Dalmine (Italia), edustajinaan asianajajat M. Siragusa ja F. Moretti, prosessiosoite Luxemburgissa, vastaan Euroopan yhteisöjen komissio (asiamiehinään M. Erhart ja A. Whelan, avustajanaan asianajaja A. Dal Ferro, prosessiosoite Luxemburgissa), jossa kantaja vaatii kumottavaksi EY:n perustamissopimuksen 81 artiklan soveltamisesta 8 päivänä joulukuuta 1999 tehdyn komission päätöksen 2003/382/EY (asia IV/E-1/35.860-B — saumattomat teräsputket) (EUVL 2003, L 140, s. 1) tai vaihtoehtoisesti sille määrätyn sakon alentamista, yhteisöjen ensimmäisen oikeusasteen tuomioistuin (toinen jaosto), toimien kokoonpanossa: jaoston puheenjohtaja N. J. Forwood sekä tuomarit J. Pirrung ja A. W. H. Meij; kirjaaja: hallintovirkamies J. Plingers, on 8.7.2004 antanut tuomion, jonka tuomiolauselma on seuraava:
   
               1)
            
            
               EY:n perustamissopimuksen 81 artiklan soveltamisesta 8 päivänä joulukuuta 1999 tehdyn komission päätöksen 2003/382/EY (asia IV/E-1/35.860-B — saumattomat teräsputket) 1 artiklan 2 kohta kumotaan siltä osin kuin siinä on katsottu kantajan syyllistyneen kyseisessä kohdassa tarkoitettuun kilpailusääntöjen rikkomiseen 1.1.1991 edeltäneen ajan osalta.
            
         
               2)
            
            
               Päätöksen 2003/382/EY 4 artiklassa kantajalle määrätyn sakon määräksi muutetaan 10 080 000 euroa.
            
         
               3)
            
            
               Muilta osin kanne hylätään.
            
         
               4)
            
            
               Kantaja ja komissio vastaavat kumpikin omista oikeudenkäyntikuluistaan.
            
         
      (1)  EYVL C 149, 27.5.2000.